stanford-oval/wikipedia huggingface dataset:
סרטים המבוססים על DC קומיקס
סרטי לייב אקשן > Imprints/Lines > WildStorm

| WildStorm> סרטים שיצאו לאקרנים.תאריך יציאה | WildStorm> סרטים שיצאו לאקרנים.שם | WildStorm> סרטים שיצאו לאקרנים.אולפני הפקה |
| --- | --- | --- |
| 15 באוקטובר 2010 | רד | Summit Entertainment DC Entertainment Homage Entertainment Di Bonaventura Pictures Cheyenne Enterprises DMG Entertainment |
| 19 ביולי 2013 | רד 2 (אנ') | Summit Entertainment Lionsgate Films DC Entertainment Di Bonaventura |
סרטים שבוטלו
|  | רד 3 | Summit Entertainment Di Bonaventura |
סרטי לייב אקשן > Imprints/Lines > DC Black

| DC Black> סרטים שיצאו לאקרנים.תאריך יציאה | DC Black> סרטים שיצאו לאקרנים.שם | DC Black> סרטים שיצאו לאקרנים.אולפני הפקה |
| --- | --- | --- |
| 4 באוקטובר 2019 | ג'וקר | האחים וורנר אולפני די.סי אולפני וילג' רודשואו אולפני ברון Joint Effort Productions |
סרטים בהפקה
| 4 באוקטובר 2024 | ג'וקר: טירוף בשניים | האחים וורנר אולפני די.סי אולפני וילג' רודשואו אולפני ברון Joint Effort Productions |
סרטי לייב אקשן > Imprints/Lines > DC Elseworlds

| DC Elseworlds> סרטים שיצאו לאקרנים.תאריך יציאה | DC Elseworlds> סרטים שיצאו לאקרנים.שם | DC Elseworlds> סרטים שיצאו לאקרנים.אולפני הפקה |
| --- | --- | --- |
| 4 במרץ 2022 | באטמן | האחים וורנר אולפני די.סי 6th & Idaho |
סרטים בהפקה
| יפורסם בהמשך | באטמן: חלק 2 | האחים וורנר אולפני די.סי 6th & Idaho |
ראו גם

סרטי באטמן
היקום הקולנועי של DC
סדרות טלוויזיה המבוססות על DC קומיקס
אולפני די.סי
האחים וורנר
DC Entertainment
ביאורים

↑  שם אחד בשידור בערוץ הילדים, שם שני ב-DVD בעברית, שניהם מדובבים
1 2 3  מבוסס על הקומיקס RED ‏("Retired, Extremely Dangerous") מאת וורן אליס וקאלי המנר.
פטור השתתפות

פטור השתתפות – הטבת מס הניתנת לחברת החזקות, על פי פקודת מס הכנסה.
פטור השתתפות בישראל

במסגרת תיקון 147 לפקודת מס הכנסה, שנכנס לתוקף בינואר 2006, נקבעו הוראות שעיקרן פטור ממס לחברות החזקות תושבות ישראל, על הכנסות מסוימות, פטור המכונה "פטור השתתפות".
משטר המס המכונה "פטור ההשתתפות" הוא תרגום מאנגלית של המונח – participation exemption. מדובר בפטור ממס לחברת החזקות בגין רווחים שקיבלה מהחברות הבנות שלה וכן בגין רווח הון הנצמח ממכירת החברות הבנות.
תיקון 147 התבסס על דו"ח הוועדה לתוכנית המיסים הרב-שנתית (דו"ח קפוטא-מצא), אשר ביקשה לשפר את מערכת המס הישראלית כך שתהיה תחרותית ביחס למדינות אחרות. בדוח קפוטא-מצא נאמר כי פטור ההשתתפות לעידוד הקמת מרכזי ניהול בין-לאומיים בישראל מתחייב מהטעם שיש הכרח להתאים את מערכת המיסים לתנאי הגלובליזציה. הוועדה סברה כי באמצעות חקיקת פטור ההשתתפות, מדינת ישראל תוכל להתחרות בחקיקה דומה הקיימת זה מספר שנים במדינות אחרות במערב, ובעיקר מדינות אירופה כדוגמת הולנד, בלגיה, לוקסמבורג, אירלנד, שוודיה ועוד.
בשנת 2002 בעת הדיונים בהמלצות על חקיקה דומה, מסר משרד המשפטים באמצעות הגב' דידי לחמן כי החקיקה מנוגדת לנורמות בין-לאומיות. ההתנגדות הזאת לא נומקה באופן רציני ונדחתה על ידי ועדת קפוטא-מצא.
המלצות ועדת קפוטא-מצא

ההמלצות גובשו לכלל חקיקה אשר נתקבלה בחודש יולי 2005 במסגרת תיקון 147 לפקודה. בחקיקה נקבע כי "חברת החזקות ישראלית" היא חברה שהתקיימו בה בעיקר אלה:
החברה התאגדה בישראל והשליטה על עסקיה וניהולם מופעלים בישראל בלבד, והיא אינה חברה ציבורית, חברה משפחתית, חברה שקופה או מוסד כספי.
לא חלו בהתאגדותה הוראות חלק ה-2, ולא חלו בהעברת נכס אליה הוראות החלק האמור או הוראות סעיף 70 לחוק מיסוי מקרקעין (שבח ורכישה).
במשך 300 ימים או יותר בכל שנת המס, החל משנת המס שלאחר השנה שבה התאגדה, 75% או יותר מהשקעותיה הן בחברות מוחזקות, והשקעתה בחברות כאמור לא פחתה מ-50 מיליון שקלים חדשים.
לא הייתה לה הכנסה לפי סעיף 2(1) לפקודה, למעט הכנסה משירותים שנתנה לחברה המוחזקת.
החברה בחרה שהוראות הפקודה יחולו עליה בתוך 90 יום מיום התאגדותה.
"חברה מוחזקת" הוגדרה בחקיקה כחבר בני אדם שהתקיימו בו בעיקר אלה:
מקום מושבו הוא במדינה שלה הסכם למניעת כפל מס עם ישראל, או שהוא תושב חוץ, שמקום מושבו במדינה שבה שיעור המס הסטטוטורי (שלאו דווקא זהה לשיעור המס בפועל) החל בה על הכנסות של חבר בני אדם מפעילות עסקית היה 15% או יותר, במועד שבה רכשה חברת ההחזקות הישראלית את מניותיה לראשונה.
הוא תושב חוץ ש-75% או יותר מהכנסתו בשנת המס שהופקה או שנצמחה מחוץ לישראל היא הכנסה שאילו הייתה חייבת במס בישראל, הייתה חייבת כהכנסה מעסק לפי סעיף 2(1) לפקודה. בחישוב ההכנסה כאמור יווסף לה חלק יחסי מהכנסות חברות קשורות זרות, ואולם לא תובא בחשבון:
הכנסה מדמי ניהול ששולמו מקרוב;
תמורה ממכירת נכס, למעט ממכירת נייר ערך הנסחר בבורסה, שהנפיקה חברה שבה החברה המוחזקת אינה בעלת שליטה;
דיבידנד מהכנסות חברות קשורות.
בכל שנת מס, עלות נכסיו בישראל אינה עולה על 20% מעלות כלל נכסיו, והכנסתו בשנת המס שהופקה בישראל, לרבות ממכירת מקרקעין או זכות באיגוד מקרקעין, אינה עולה על 20% מכלל הכנסתו בשנת המס.
הטבות המס שנקבעו בחקיקה

פקודת מס הכנסה קבעה כי חברת החזקות ישראלית תהיה פטורה ממס על כל אלה:
רווח הון במכירת מניה מזכה. "מניה מזכה" מוגדרת בחקיקה זו כחלק מחבילת מניות בחברה מוחזקת, המקנות זכות לרווחים בשיעור של 10% לפחות, ואשר הוחזקו בידי חברת ההחזקות הישראלית במשך 12 חודשים רצופים לפחות.
דיבידנד שקיבלה בשל מניה מזכה, אם חולק במהלך תקופה שלא פחתה מ-12 חודשים רצופים שבה הייתה חברת ההחזקות הישראלית בעלת מניות מהותית (10% לפחות) בחברה המוחזקת.
הכנסות מריבית, דיבידנד ורווח הון מניירות ערך הנסחרים בבורסה בישראל.
הכנסות ריבית והפרשי הצמדה שקיבלה ממוסד כספי בישראל.
בנוסף, נקבע כי שר האוצר רשאי לקבוע פטור ממס לריבית שקיבלה חברת החזקות ישראלית מחברה מוחזקת אם הריבית שולמה במהלך תקופה שקבע ובשיעור ריבית שקבע.
פטור השתתפות בעולם

משטר המס המיוחד לחברת החזקות, המכונה גם "פטור השתתפות", מקובל במדינות רבות ומיועד בעיקר למשקיעים זרים. בהולנד, לדוגמה, הוראת "פטור השתתפות" מקנה פטור ממס לחברה הולנדית המחזיקה במניות של חברות זרות, בהתקיים תנאים שנקבעו, בגין דיבידנדים ורווחי הון המתקבלים אצלה. החברות-בנות משלמות מס במדינת מושבן והדיבידנד או רווח ההון המתקבלים בהולנד אינו חייב במס שם כתוצאה מפטור ההשתתפות. במדינות שבהן מקובל השימוש במשטרי מס מיוחדים לחברות אחזקה, קיימים תנאים והגבלות ביחס לזכאות להטבות המס הניתנות לחברות הנהנות ממשטר המס המועדף.
פטור השתתפות בהולנד

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה. הסיבה היא 2007 כבר לא תהיה.
חברה תושבת הולנד, המחזיקה בשיעורי השתתפות מזכים במניות של חברה אחרת, תהא פטורה לחלוטין ממס חברות הולנדי בגין דיבידנדים שקבלה מחברה זו או בגין רווח הון שנצמח בידיה ממכירת המניות בחברה האמורה.
התנאים אשר חייבים להתקיים על מנת ליהנות מהפטור:
ההחזקה של החברה ההולנדית בחברת הבת היא בשיעור של לפחות 5% מהון המניות הנפרע של חברת הבת.
המניות בחברת הבת אינן מוחזקות בידי החברה ההולנדית בתור מלאי עסקי.
חברת הבת צריכה להיות כפופה למס במדינת מושבה.
חברת הבת אינה חברת השקעות.
ההחזקה בחברת הבת על ידי החברה ההולנדית היא בגדר השתתפות פעילה ולא החזקה פסיבית בלבד כתיק השקעות.
נציין, כי קיימת הצעה לרפורמה בדין ההולנדי שתכנס לתוקף כנראה בשנת 2007.
ראו גם

הטבת מס
מקלט מס
תכנון מס
אמנה למניעת כפל מס
תחרות מס
לקריאה נוספת

אבי נוב, חקיקת "פטור השתתפות" כמשטר מיסוי מיוחד למשקיעים זרים בישראל: המלצות ועדת רבינוביץ, עמדת משרד המשפטים ומסקנות מעשיות, "רואה החשבון", נ"ג,3 (ספטמבר 2004).
פעמונית מצויצת

| פעמונית מצויצת |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: אוראוסידיים
סוג:: פעמונית מצויצת
מין:: פעמונית מצויצת
שם מדעי
 Oreoica gutturalis ‏ויגורס והורספילד, 1827

פעמונית מצויצת (שם מדעי: Oreoica gutturalis) היא מין יחיד בסוגו של ציפור ממשפחת האוראוסידיים שבסדרת ציפורי שיר החיה באוסטרליה. ציפור זו מזכירה מעט בולבול או יונה.
אורכה של הפעמונית 19-23 ס"מ והיא בעלת גוף חום עם ראש אפור גדול, עיניים צהובות וציצה זקופה שחורה מעל העיניים. מקורה קטן ושחור ומוקף באזור לבן ומתחתית הסנטר עד החזה הנוצות שחורות. הזכרים גדולים וצבעוניים יותר מהנקבות. הצעירים מזכירים במראם את הנקבות. היא רעשנית ומזכירה קול של פעמון ומשם קיבלה את שמה.
היא חיה בערבות והיערות הצפוניים והמזרחיים של אוסטרליה. היא מקננת בין הענפים של העצים האוסטרליים ובנקרות עצים חלולים והקן דמוי קערה ומורכב מענפים ומזלזלים מצופה בסיבים או עלים. שני המינים דוגרים על הביצים והנקבה גם משאירה לגוזלים מזון מוכן - זחלים משותקים אותם הנקבה הרגה וסידרה לאורך הקנים. בנוסף למזווה הזחלים מרתיעים בשערותיהם הרעילות שודדי ביצים כמו עורבני הפעמון או הקוקבורה.
הפעמונית ניזונה מחרקים שונים וזרעים.
הערות שוליים

↑  פעמונית מצויצת באתר הרשימה האדומה של IUCN
| --- | --- |
בקרת זהויות :  NLI: 987007537234305171
צ'נטיקו

האלה צ'נטיקו מתוך קודקס ריוס.
צ'נטיקו היא אלת האש הביתית והאח, וכן אלת האוצרות במיתולוגיה האצטקית.
על פי המיתולוגיה האצטקית, צ'נטיקו אוכלת פפריקה ודגים צלויים.
מסופר במיתולוגיה האצטקית כי צ'נטיקו נענשה על ידי האל טונאקאטקוטלי שהפך אותה לכלבה כעונש על אכילת פפריקה ביום צום.
האלה מתוארת כלובשת כתר עשוי קוצי קקטוס רעילים, ולעיתים מתוארת בצורת נחש אדום.
פטור ממס

בדיני המסים פטור ממס הוא סעיף המוציא מתחולתו של המס גופים מסוימים (אנשים או תאגידים) או פעילויות מסוימות. בחלק מהמקרים ניתן פטור מלא, ובמקרים אחרים ניתן פטור מוגבל לתקרה. מתן פטור ממס מנוגד לגישה לפיה ראוי לתת למס בסיס רחב ככל האפשר. לחריגה מגישה זו בדמות פטור ממס שתי סיבות עיקריות:
התחשבות ביכולת של משלמי המיסים לשלם את המס.
רצון של המחוקק לעודד פעילויות מסוימות, שהפטור ממס מהווה תמריץ לביצוען.
כללי המס והפטור ממס שונים ממדינה למדינה, ופעמים רבות נתונים למחלוקת הן בציבור (למי לתת את הפטור) והן בבתי המשפט (על מי חלים כללי הפטור).
דיוטי פרי

דיוטי פרי (מאנגלית: Duty free – פָּטוּר ממס), או חנות פטורה ממס, היא חנות המופעלת בנמלי תעופה, בנמלי הים, במעברי גבול יבשתיים וכן במטוסי נוסעים ובאוניות הנמצאים בנסיעה בינלאומית, ובה נמכרים ליוצאים לחו"ל מוצרים פטורים ממס. בדרך כלל ניתן פטור ממכס וממע"מ, ולעיתים גם ממסים נוספים. בנמלי התעופה והים נמצאות חנויות אלה באזור שלאחר ביקורת הדרכונים, ובאוניות נפתחת החנות לאחר היציאה מתחום המים הטריטוריאליים. המוצרים הפטורים ממס נמכרים רק ליוצאים לחו"ל, ויש מקרים שהקונים נדרשים להוכיח זאת באמצעות הצגה של שובר עלייה למטוס. בתחומי האיחוד האירופי נמכרים המוצרים בחנויות אלה רק ליוצאים אל מחוץ למדינות האיחוד.
המוצרים הנמכרים בחנויות הפטורות ממס הם מוצרים לצריכה אישית, ובפרט משקאות חריפים, מוצרי טבק ובשמים, ממתקים, מוצרי אלקטרוניקה וצילום ומוצרי אופנה יוקרתיים (ביגוד, נעליים, תיקים וכדומה).
בכניסה לישראל רשאי כל נוסע להביא איתו מוצרי יבוא (והמוצרים הפטורים ממס בכלל זה) בסך 200 דולר, מבלי שיידרש לשלם מס כלשהו בגינם. על מוצרים שמחירם גבוה יותר יש לשלם מכס, אך הם פטורים ממע"מ וממס קנייה.
הפטור ממס לקניות בחנויות דיוטי פרי מעניק יתרון לחנויות אלה על פני חנויות המוכרות מוצרים דומים בתחומי המדינה, תוך חיוב במס מלא. בישראל הביא יתרון זה לעתירות אחדות לבג"ץ מצד רשתות שיווק, בדרישה להטיל הגבלות שונות על חנויות הדיוטי פרי, אך עתירות אלה נדחו.
אמנה למניעת כפל מס

אמנה למניעת כפל מס נועדה למנוע כפל מס כאשר אדם חייב במס בשתי מדינות, למשל משום שהוא אזרח של אחת מהן ומפיק הכנסות באחרת. אחת הדרכים למניעת כפל מס היא מתן פטור ממס לאדם באחת משתי המדינות, כך שישילם את המס שהוא חייב בו רק באחת מהן.
בישראל > מס הכנסה

קשת רחבה של הכנסות, כמפורט בסעיף 2 לפקודת מס הכנסה, חייבת במס הכנסה. סעיף 9 לפקודה מונה כשלושים נושאים שבהם ניתן פטור ממס הכנסה להכנסות מסוימות. סעיפי פטור עיקריים:
פטורים נוספים ממס הכנסה מופיעים בסעיפים אחרים של פקודת מס הכנסה ובחוקים אחרים.
בישראל > מס ערך מוסף

מס ערך מוסף חל על כל עסקה של מכירת מוצר או שירות, למעט עסקאות מהסוגים הבאים:
מכירת יהלומים ואבנים יקרות מאדם שעיסוקו בכך לאדם אחר שעיסוקו בכך.
השכרת נכס למגורים לתקופה שאינה עולה על 25 שנים.
השכרת מקרקעין והחכרת מקרקעין שהוראות חוק הגנת הדייר, התשל"ב-1972, חלות עליהם.
מכירת מקרקעין המושכרים בתנאי שכירות מוגנים כאמור.
מכירות באזור אילת. על-פי חוק אזור סחר חופשי באילת (פטורים והנחות ממיסים), מכירת מוצרים או מתן שירותים בעיר אילת או במועצה האזורית חבל אילות בידי עוסק תושב האזור לצריכה באזור אילת או שימוש בה, פטורים ממע"מ. הנמקה לפטור זה מופיעה בדברי ההסבר להצעת החוק: "יש ציפייה למשיכת תיירים בעקבות מתן אפשרות לרכוש באזור הסחר החופשי טובין, מיובאים ומקומיים, בפטור ממסים עקיפים." על מספר מוצרים בני קיימא כמכוניות, מדיחי כלים וכדומה לא חל הפטור והם חייבים במע"מ בשיעור מלא. בינואר 1994 בוטל הפטור על מכירת סיגריות באילת בשל פרופורציות צריכה לא הגיוניות (עם ביטול הפטור ירד שיעור קניית הסיגריות באילת ב-65%).
שירותים מעוסק פטור.
בישראל > יבוא

על מוצרים המיובאים לישראל חלים מיסים אחדים: מכס, מס קנייה ומס ערך מוסף. למשלוח ביבוא אישי ניתן פטור מלא ממסים אלה כאשר מחירו עד 75 דולר, ומשלוח שמחירו בין 75 דולר ל-500 דולר חייב במע"מ בלבד.
בישראל > מס שבח מקרקעין

מס שבח מקרקעין הוא מס המוטל על רווח הון הנובע ממכירת מקרקעין בישראל או מכירת מניות באיגוד מקרקעין. סוג מס זה הוא פיתוח ישראלי ייחודי היוצר הבחנה בין מיסוי רווח הון הנובע ממקרקעין בישראל לרווח הון הנובע מנכסים אחרים. למס מערכת מסועפת של פטורים. בפרט מי שהייתה בבעלותו דירה יחידה במשך 18 חודשים לפחות לפני מכירתה, ובעת המכירה לא קיימת בבעלותו יותר מדירת מגורים אחת, זכאי למכור אותה בפטור מלא ממס שבח מקרקעין כ"דירת מגורים מזכה". פטור זה מוגבל בתקרה. כאשר מחיר הדירה הוא מעל הפטור יהיה המוכר זכאי לפטור ממס שבח מקרקעין עד לסכום התקרה.
בישראל > מס מעסיקים

בשנים 1975–2007 הוטל על המעסיקים בישראל מס מעסיקים בשיעור מסוים מהשכר ששילמו. עם הטלת המס לא ניתנו בו פטורים כלשהם,, אך בהמשך ניתנו בו פטורים למעסיקים באחדים מענפי המשק, ומחלוקות רבות צצו סביב השאלה מי נמנה עם הזכאים לפטור. הפטור העיקרי ניתן בסעיף 2א (א) לחוק, שבו נאמר:
לאוכלוסיות נוספות ניתן פטור בחוקי עידוד אחדים. למשל, מלכ"רים באזורי קו עימות דרומי היו פטורים ממס מעסיקים בשנת 2007, וחוק אזור סחר חופשי באילת פטר מהמס מעסיק תושב אילת בשל הכנסת עבודה שהוא משלם בעד עבודה המתבצעת באילת.
בישראל > ארנונה

ארנונה היא מס מוניציפלי המוטל על מחזיקי נדל"ן (דירות, עסקים וכו') ביישוב מסוים, למימון פעולתה של הרשות המקומית. ההנחות והפטורים מהארנונה העירונית מפורטים בפקודת מסי העיריה ומסי הממשלה (פטורין), 1938, בחוק הרשויות המקומיות (פטור חיילים, נפגעי מלחמה ושוטרים מארנונה), התשי"ג-1953 בפקודת העיריות ובפקודת המועצות המקומיות, ובעוד מספר חיקוקים ייעודיים.
הערות שוליים

↑  הצעת חוק לתיקון פקודת מס הכנסה (מס' 250) (פטור ממס לתשלומים ושירותים הניתנים לראש הממשלה), התשע"ח–2018, ה"ח הכנסת 793 מ-27 ביוני 2018
↑  ישנן גם עסקאות שעליהן חל מס בשיעור 0%, יש להבדיל בינן ובין עסקאות פטורות
↑  הצעת חוק אזור סחר חפשי באילת (פטורים והנחות ממסים), התשמ"ה­-1985, ה"ח 1747 מ-23 ביולי 1985
↑  זכותון בנושא יבוא אישי (חבילות מחו"ל), באתר כל זכות
↑  חוק מס מעסיקים, תשל"ה-­1975, ס"ח 765 מ-30 במרץ 1975
↑  הוראות לניכויים 2007, מאתר משרד האוצר
| --- | --- |
בקרת זהויות :  NLI: 987007563359905171  GND: 4128273-5  LCCN: sh85132865  NDL: 00567603  NKC: ph829703
פיליפ אוטלה

פיליפ פורווי אוטלה (באנגלית: Philip Porwei Otele; נולד ב-15 באפריל 1999 בפורט הרקורט שבניגריה) הוא כדורגלן ניגרי המשחק בעמדת קשר הכנף בקבוצת אל-ווחדה מליגת העל של איחוד האמירויות הערביות.
קריירת מועדונים

אוטלה החל לשחק כדורגל בקבוצה החובבנית וולביסטון מאנגליה. ב-2 במאי 2019 חתם אוטלה בז'לגיריס קובנה מליגת העל הליטאית. הוא ערך 64 הופעות ליגה במדי המועדון, בהן הבקיע 13 שערים.
ב-12 בינואר 2022 חתם אוטלה ב-UTA ארד מליגת העל הרומנית.
בקיץ 2023 חתם בקלוז'. בעונת 2023/2024 הבקיע 18 שערים וחלק את תואר מלך השערים של הליגה עם פלורינל קומאן.
הערות שוליים

↑  Bogdan Savin, Nigerianul Otele a debutat la UTA! Cum a evoluat în primul meci pentru echipa din Arad + Primele declarații, Prosport, ‏2022-02-05 (ברומנית)
↑  AGERPRES, Fotbal: UTA l-a transferat pe mijlocaşul nigerian Philip Otele, www.agerpres.ro (ברומנית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פיליפ אוטלה".
פעמוני סנט מרי (סרט)

| --- | --- |
כרזת הסרט
כרזת הסרט
 מבוסס על:  סיפור של לאו מקארי
 בימוי:  לאו מקארי 
 הופק בידי:  לאו מקארי 
 תסריט:  דאדלי ניקולס 
 עריכה:  הארי מרקר 
 שחקנים ראשיים:  אינגריד ברגמן בינג קרוסבי
 מוזיקה:  רוברט אמט דולן 
 צילום:  ג'ורג' ברנס 
 מדינה:  ארצות הברית 
 חברת הפקה:  RKO, לאו מקארי 
 חברה מפיצה:  RKO, נטפליקס 
 שיטת הפצה:  וידאו על פי דרישה 
 הקרנת בכורה:  6 בדצמבר 1945
 משך הקרנה:  126 דק' 
 שפת הסרט:  אנגלית 
 סוגה:  סרט דרמה
 תקציב:  1,300,000‏$
 הכנסות:  21,333,333‏$
 הכנסות באתר מוג'ו:   bellsofstmarys
 פרסים:  פרס גלובוס הזהב לשחקנית הטובה ביותר - סרט דרמה
 דף הסרט ב־IMDb
 
פעמוני סנט מרי (באנגלית: The Bells of St. Mary's) הוא סרט דרמה אמריקאי משנת 1945 בבימויו ובהפקתו של לאו מקארי עם בינג קרוסבי ואינגריד ברגמן בתפקידים הראשיים. התסריט של דדלי ניקולס מבוסס על סיפור קצר של לאו מקארי.
הסרט הוא על אב ונזירה העובדים בבית ספר של הכנסייה ומנסים להצילו מהריסה למרות הבדלי הדעות ביניהם. בינג קרוסבי מגלם את האב או'מלי, תפקיד שגם גילם בסרט "הולך בדרכי" משנת 1944 שזיכה אותו אז בפרס אוסקר לשחקן הטוב ביותר.
אינגריד ברגמן זכתה בפרס גלובוס הזהב לשחקנית הטובה ביותר - סרט דרמה לשנת 1945.
הסרט זה בפרס אוסקר למיקס הסאונד הטוב ביותר והיה מועמד לפרס אוסקר על הסרט הטוב ביותר, השחקנית הטובה ביותר (אינגריד ברגמן), השחקן הטוב ביותר (בינג קרוסבי), הבימוי והפסקול הטובים ביותר.
הסרט היה שובר קופות בארצות הברית, יש בו ערכי חינוך של נתינה ומוטיבים דתיים כמו הצגת ילדים על לידת ישו. הוא שייך לקבוצת הסרטים המוקרנים בארצות הברית בחג המולד.
ב-1959 הופק סרט טלוויזיה בשם זה עם קלודט קולבר בתפקיד הראשי.
תקציר העלילה

האב או'מלי (בינג קרוסבי) מגיע לבית הספר הכנסייתי "סנט מרי" ונפגש עם הנזירות שבראשן האחות מרי בנדיקט (אינגריד ברגמן).
בניין בית הספר נמצא במצב ירוד, אין כסף לשיפוצים והוא עומד לפיכך לפני סגירה. סמוך לו בונה הוראס בוגרדוס (הנרי טרברס) מפעל מודרני ומצפה שבית הספר יתפנה וישמש מגרש חנייה לעובדיו. בנדיקט מבקשת מאו'מלי להשפיע על גוברטוס לסגת מתוכניתו ולתרום את הבניין לבית הספר. לאחר מאמצי שכנוע של שניהם משנה גוברטוס את כוונתו ותורם להם את בניין המפעל המיועד.
האחות בנדיקט קשורה מאוד לילדים. כשהיא מבחינה שילד חזק מכה את אדי (ריצ'רד טיילר) שהוא חלש וביישן אין היא אומרת לו שיגיש את הלחי השנייה אלא קונה ספר הדרכה לאיגרוף ומתאמנת עם הילד. התוצאה מגיעה מהר ובעימות עם המכה מפיל אותו אדי באגרופיו והם מתפייסים.
או'מלי ובנדיקט מתווכחים בקשר לתלמידה פטסי (ג'ואן קרול) שנכשלת בבחינות ובנדיקט מסרבת לתת לה תעודת בוגר. האב או'מלי יודע את מצבה המשפחתי של פטסי שאביה זנח אותה בלידתה וכעת הוא רוצה לחזור לאמה. פסטי הנבונה מכשילה את עצמה בבחינות כי רוצה להישאר עוד בבית הספר ולא לחזור לביתה. לבסוף נכנעת האחות בנדיקט ומאפשרת לפטסי להשתתף בטקס הסיום.
האחות בנדיקט מרגישה חולשה, הרופא בודק אתה ומוסר לאו'מלי כי היא סובל משחפת בשלב מוקדם וכי עליה לעבור לתקופה מסוימת למקום חם ויבש ולנוח מעבודה חינוכית. הוא מבקש מאו'מלי לא לומר לה את הסיבה לכך. היא מקבלת זאת בצער וחושבת שהסיבה היא חילוקי הדעות איתו אבל ככל נזירה היא מקבלת את ההחלטה בהכנעה.
בעת הפרידה לא יכול או'מלי לשאת את צערה, הוא קורא לה ומגלה שהסיבה לשילוחה היא השחפת שלקתה בה וכי לאחר החלמתה תוכל לשוב. האחות בנדיקט מחייכת ומודה לו.
פעמונית (עוף)

| פעמונית |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי-טירן
משפחה:: קוטינגיים
סוג:: פעמונית
שם מדעי
 Procnias ‏יליגר, 1811

פעמונית  (שם מדעי: Procnias) הוא סוג של ציפור ממשפחת הקוטינגיים המצוי באמריקה הדרומית ומין אחד גם במרכז אמריקה.
מאפיינים

הפעמונית היא ציפור בעלת צבעים בולטים עם ראש גדול וגרון גדול ומנופח בצבעים רבים אותו הפעמונית יכולה לנפח כדי ליצור קולות רועמים ביותר. מתחתית מקורה בולטים ציצות נוצות צבעוניות רבות. קולות אלה עוזרות לציפור לסמן את הטריטוריה ולהרחיק ציפורים מתחרות והיא נשמעת היטב גם כמה קילומטרים מהציפור.
הפעמונית חיה ביערות הגשם הטרופיים והסובטרופיים של האמזונאס וגם ביערות הרריים קטנים או בסוואנות לחות. היא מצויה רוב זמנה בין העצים ואוכלת פירות וחרקים.
מינים

Procnias albus
Procnias averano
פעמונית חשופת-גרון (Procnias nudicollis)
פעמונית תלת-דלדל (Procnias tricarunculata)
פיליפ אוגן

| --- | --- |
אין תמונה חופשית
 לידה:  1961 (בן 63 בערך) ניס, צרפת 
 מוקד פעילות:  צרפת 
 מקום לימודים:  האוניברסיטה למוזיקה ואמנויות הבמה של וינה 
 שפה מועדפת:  צרפתית 
 כלי נגינה:  קרן יער 
 פרופיל ב-IMDb
 
פיליפ אוֹגָן (בצרפתית: Philippe Auguin; נולד ב-1961) הוא מנצח צרפתי.
ביוגרפיה

אוגן נולד בניס. הוא למד לנגן בקרן יער בקונסרבטוריון של ניס, ושם החל גם את לימודי הניצוח שלו, אותם סיים באוניברסיטה למוזיקה ואמנויות הבמה של וינה בשנת 1988.
אוגן היה עוזרו של המנצח הרברט פון קאראיין במשך שלוש שנים, ולאחר מכן עבד עם גאורג שולטי. הוא ניצח על מספר תזמורות ידועות, בהן התזמורת הפילהרמונית של וינה, התזמורת הסקסונית הממלכתית של דרזדן והתזמורת הלאומית של צרפת. ניצח על אופרות רבות בבתי אופרה ידועים, בהם לה סקאלה, קובנט גרדן, האופרה הממלכתית של בוואריה ומטרופוליטן אופרה.
בתחילת 1990 מונה אוגן למנצח הראשי של האופרה של שטוטגרט, בשנים 1994–1995 היה המנהל המוזיקלי של תזמורת בראונשווייג, ובשנת 1998 של בית האופרה בנירנברג. הוא השתתף בפסטיבל זלצבורג ובמספר פסטיבלי מוזיקה קלאסית נוספים, בהם פסטיבל המוזיקה בשלזוויג-הולשטיין ופסטיבל האמנויות בהונג קונג.
באוקטובר 2010 התמנה למנהל המוזיקלי של האופרה הלאומית בוושינגטון די. סי.
רפרטואר

פיליפ אוגן מבצע רפרטואר רחב של יצירות, בסגנונות מוזיקליים שונים. הוא אמר בראיון: "לא בזבזתי 30 שנה רק על יצירות של וגנר בגרמניה ושל ורדי באיטליה." הוא ניצח על ביצועי יצירות של מוצרט, אנטון ברוקנר, איגור סטרווינסקי, בלה בארטוק ועוד. כמו כן הוא ביצע יצירות של מלחינים עכשוויים כמו הנס ורנר הנצה, פיטר מקסוול דייוויס ופייר בולז. בנוסף, אוגן ניצח על כל הסימפוניות של גוסטב מאהלר.
בשנת 2010 פורסמה ביקורת אוהדת במיוחד על ניצוחיו לאופרה "סאלומה" של ריכרד שטראוס ול"דמדומי האלים" של ריכרד וגנר.
בסרט משימה בלתי אפשרית 5 מוצגים קטעים רבים מהאופרה "טורנדוט", כפי שבוצעה בבית האופרה של וינה בניצוחו של פיליפ אוגן.
פיטר פירת'

| --- | --- |

פיטר פירת' בטקס פרסי באפט"א 2009, לצד מירנדה רייסון, שותפתו לסדרה ספוקס
 לידה:  27 באוקטובר 1953 (בן 70) ברדפורד, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1958 
 מקום לימודים:  תיכון הנסון 
 בן או בת זוג:  אלכסנדרה פיג 
 פרסים והוקרה:  פרס עולם התיאטרון (1975)  פרס גלובוס הזהב לשחקן המשנה הטוב ביותר - סרט קולנוע (1977) 
 פרופיל ב-IMDb
 
פיטר פירת' (באנגלית: Peter Firth; נולד ב-27 באוקטובר 1953) הוא שחקן אנגלי הידוע במגוון תפקידים שגילם בסרטי קולנוע וטלוויזיה משנות השבעים ועד שנות האלפיים.
ביוגרפיה

פיטר פירת' נולד בברדפורד, יורקשייר שבאנגליה. בשנת 1969 כיכב כנער בסדרת הטלוויזיה נערי פלקסטון (אנ') ומשנת 1970 לשנת 1971 כיכב בסדרת הטלוויזיה "!Here Come the Double Deckers" (אנ')  שהציגה ילדים בתפקידים הראשיים. פירת' שיחק את סקופר, מנהיג החבורה. בשנת 1973 כיכב בתיאטרון בלונדון במחזה "אקווס" מאת פיטר שאפר בתפקיד נער בגיל העשרה המטופל על ידי פסיכיאטר.
תפקידו החשוב הראשון כבוגר היה בסרט הטלוויזיה "תמונתו של דוריאן גריי" של ה-BBC, עיבוד לספרו של אוסקר ויילד. את התסריט כתב ג'ון אוסבורן, ובנוסף לפירת' שיחקו בו ג'רמי ברט וג'ון גילגוד. הסרט זכה להצלחה רבה ולשבחי המבקרים. באותה שנה שיחק שוב לצידו של גילגוד בסרט "Aces High", בתפקיד טייס חסר ניסיון של חיל האוויר המלכותי, על רקע מלחמת העולם הראשונה. בתיאטרון שיחק פירת' במחזה נוסף של שפר, "אמדיאוס", בתפקיד מוצרט לצידו של איאן מקלן כסאליירי.
ב-1977 כיכב פירת' בסרט הקולנוע "אקווס" - עיבוד הקולנועי למחזה "אקווס" - לצידו של ריצ'רד ברטון, באותו תפקיד שגילם בלונדון ובברודוויי. על תפקידו זה היה מועמד לפרס האוסקר בקטגוריית שחקן המשנה, וזכה באותה קטגוריה בפרס גלובוס הזהב. מכאן הייתה דרכו סלולה להופעה בסרטים נוספים, שהבולט שבהם היה טס של רומן פולנסקי על פי ספרו של תומאס הרדי "טס לבית דרברוויל".
בין הסרטים שהשתתף בהם אחר כך נמנו "When You Comin' Back, Red Ryder", "ערפדי החלל" (1985), "נורת'אנגר אבי" על פי ספרה של ג'יין אוסטן בתפקיד הנרי טילני, "המרדף אחר אוקטובר האדום" (1990), "מלאך לבן" (1993), "פרל הארבור" (2001) וב-2005 שיחק בסרט "כנגד כל הסיכויים".
במקביל לעבודתו בקולנוע המשיך פירת' להופיע בהפקות טלוויזיוניות שונות בתפקידים בולטים בדרמות טלוויזיוניות. ב-1980 כיכב בסרט המדע בדיוני "The Flipside of Dominick Hide" כנוסע בזמן. אחרי שנתיים כיכב בסרט ההמשך "Another Flip for Dominick". החל משנת 2002 הוא מופיע בסדרה הפופולרית "ספוקס", בתפקיד הארי פירס, המשמש כראש מחלקה בסוכנות הביון הבריטית MI5. ב-2004 שיחק בתפקיד פרד הויל בסרט "הוקינג", דרמה של ה-BBC על חייו של סטיבן הוקינג.
פעמונית חשופת-גרון

| פעמונית חשופת-גרון |
| --- | --- |
 
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי-טירן
משפחה:: קוטינגיים
סוג:: פעמונית
מין:: פעמונית חשופת-גרון
שם מדעי
 Procnias nudicollis ‏וייו, 1817
תחום תפוצה


פעמונית חשופת-גרון (שם מדעי: Procnias nudicollis) היא מין של ציפור ממשפחת הקוטינגיים והסוג פעמונית החיה באמריקה הדרומית ביערות הלחים של ארגנטינה, פרגוואי וברזיל והיא ידועה בקולה העז.
תיאור

הפעמונית מגיעה לאורך של 27 ס"מ בקירוב ולזכרים ישנם נוצות לבנות בולטות כשעור הפנים והגרון חשוף-מנוצות, מה שנתן למין את שמו. הפנים בעלות עור כחלחל-שחור לאורכם והנקבות בעלות גוון של חום-זית עם ראשים אפורים ובטן צהבהבה מפוספסת בירוק זית.
זוהי אחת מהציפורים הקולניות ביותר, אשר קולה דומה לרעש של פטיש המכה סדן או לפעמון קולני. הקול נוצר דרך שקי אוויר מלאים דרך קנה הנשימה והיא נלמדת, כפי שנראה מפרט שחי בשבי ונאלץ ללמוד 10 חודשים איך לשיר כך.
הפעמונית מצויה ביערות העבותים של ברזיל, פרגוואי ןארגנטינה והיא בעלת סיכון לאוכלוסייתה הן עקב בירוא יערות לחקלאות ולבנייה והן עקב ציד לטובת סחר בחיות מחמד. היא ניזונה בטבע מפירות ומחרקים שונים.